_:n04fe8d49469d48e89cb9895f9a74a255xb0
<http://schema.org/articleBody>
"एक हफ्ते पहले आईपीएल की नीलामी हुई. खूब ज़ोर लगा और तगड़े प्लेयर्स को चुनने की होड़ मची रही. नीलामी ख़त्म होने पर जिस एक टीम को शक की नज़रों से देखा जा रहा था वो शाहरुख़ ख़ान की टीम कोलकाता नाईट राइडर्स थी. उनकी टीम में गंभीर तो नहीं ही थे और भी कोई ज़्यादा बड़ा नाम नहीं था. क्रिकेट पंडित इसे कमज़ोर टीम आंक रहे थे. हफ्ते भर में तस्वीर बदलती नज़र आ रही है. अब चहकने की बारी KKR की है. उनके ख़रीदे तीन खिलाडियों ने अंडर-19 वर्ल्ड कप में गर्दा काट दिया है. और तो और फाइनल में भी खूब चलें ये तीनों.# शुभमन गिल हार्ड हिटिंग की दुनिया का नया सितारा. जब KKR ने इन्हें 1 करोड़ 80 लाख रुपए देकर ख़रीदा, तब कईयों की भवें उठ गई थीं. लेकिन तीन दिन बाद ही उनका ये फैसला मास्टर स्ट्रोक साबित होता नज़र आया. शुभमन ने पाकिस्तान के खिलाफ शतक जड़ दिया. 94 गेंदों में 102 रन मार दिए. प्लेयर ऑफ़ दी मैच रहें. शुभमन गिल इस टूर्नामेंट की बड़ी खोज रहे हैं. इंडिया की टीम ने कुल 6 मैच खेले. इनमें शुभमन की बैटिंग का नंबर पांच बार आया. इन 5 मैच में उन्होंने 372 रन बना डाले. तीन अर्ध शतक और एक शतक मारा उन्होंने. सिर्फ एक बार पचास से नीचे आउट हुए. फाइनल में. उसमें भी जो 31 रन बनाए वो तेज़ रफ़्तार थे. शुभमन के इस वर्ल्ड कप में जो पांच स्कोर थे वो इस प्रकार थे. 63, 90, 86, 102 और 31. ये शानदार प्रदर्शन है. क्रिकेट पंडित कह रहे हैं कि उनका KKR की तरफ से ओपनिंग करना लगभग तय है.शुभमन गिल.# कमलेश नागरकोटीवो लड़का जो तेज़ गेंदबाज़ी का नया सेंसेशन माना जा रहा है. 149 किमी प्रति घंटे की गेंद एक बार फेंक चुके हैं. 140 से 145 के बीच में स्पीड रहती है इनकी. इस वर्ल्ड कप से उभरे चुनिंदा सितारों में इनका भी नाम है. इनका प्रदर्शन भी इस वर्ल्ड कप में शानदार रहा है. कुल नौ विकेट लिए हैं कमलेश ने. पाकिस्तान के खिलाफ कोई विकेट तो नहीं लिया लेकिन 5 ओवर में सिर्फ 7 रन खर्च किए. वन डे क्रिकेट में ये असाधारण बॉलिंग है. KKR ने इस गेंदबाज़ को 3 करोड़ 20 लाख रुपए देकर ख़रीदा है. और लगता है ठीक ही खरीदा है.कमलेश नागरकोटी.# शिवम मावीशिवम भी नागरकोटी की तरह ही एक तेज़ गेंदबाज़ हैं. टूर्नामेंट में शिवम का भी जलवा रहा है. इनके भी नौ विकेट हैं इस वर्ल्ड कप में. पाकिस्तान के खिलाफ इन्हें सिर्फ 4 ओवर फेंकने मिले थे. उसमें से तीन मेडन थे. KKR ने इन्हें तीन करोड़ रुपए की भारी भरकम राशि दी है. शिवम की शिरकत से KKR का बॉलिंग डिपार्टमेंट और भी मज़बूत हो गया है.शिवम मावी.इन तीनों खिलाड़ियों पर KKR का लगाया दांव अब दूरदृष्टि कहकर सराहा जाने लगा है. KKR के ओवरसीज खिलाड़ी तो उम्दा हैं ही, अब इन युवाओं का साथ मिलने से वो अचानक से एक मुकम्मल टीम नज़र आ रही है. KKR मैनेजमेंट द्वारा दिखाए गए विश्वास पर ये तीनों कितना खरे उतरते हैं ये देखना दिलचस्प रहेगा. नाईट राइडर्स के फैन्स से इंतज़ार नहीं हो रहा. बेस्ट ऑफ़ लक KKR.इस वर्ल्ड कप का सारा मसाला यहां पढ़ें:बधाई हो! हम अंडर-19 विश्व-विजेता बन गए हैंनागरकोटी: अंडर 19 वर्ल्ड कप ने हमें ये भयानक टैलेंटेड फ़ास्ट बॉलर दिया हैजिसने आज पहले दो विकेट्स लिए वो ऑस्ट्रेलिया से पहले मैच के बाद टीम से बाहर किया जाने वाला थाअंडर-19 टीम का किया ये रन आउट देख लोगे तो बम बम हो जाओगेअंडर-19 वर्ल्ड कप फाइनल का पहला विकेट ईशान पोरेल के खाते मेंवीडियो: इंडिया U-19 टीम एक भी मैच इनकी वजह से नहीं हारी"
<https://www.thelallantop.com/bherant/shahrukh-khans-ipl-team-kkr-is-more-happier-than-others-because-three-stars-of-under-19-world-cup-is-picked-by-them/>